stanford-oval/wikipedia huggingface dataset:
อำเภอบึงโขงหลง
แหล่งท่องเที่ยว

บึงโขงหลง เป็นบึงน้ำขนาดใหญ่ เป็นพื้นที่ชุ่มน้ำของโลก อันดับที่ 1,098 ของโลก (Wetland of International Importance) ในปี พ.ศ. 2544 มีชายหาดคำสมบูรณ์สำหรับการพักผ่อนหย่อนใจและเล่นน้ำ อยู่ห่างจากตัวอำเภอบึงโขงหลงเพียง 3 - 4 กิโลเมตร มีบริการร้านอาหารบริเวณรอบบึง เมื่อวันที่ 8 กรกฎาคม พ.ศ. 2554 ได้มีปรากฏการณ์คล้ายพญานาคเล่นน้ำในบึงโขงหลง ซึ่งสื่อมวลชนจำนวนมากได้เสนอข่าวดังกล่าว และมีการทำนายว่า วันออกพรรษาจะมีปรากฏการณ์พญานาคเล่นน้ำในบึงโขงหลงอีกครั้ง และอาจจะเกิดปรากฏการณ์บั้งไฟพญานาคในบึงโขงหลง ซึ่งโดยทั่วไปบั้งไฟพญานาคจะขึ้นในแม่น้ำโขงในจังหวัดหนองคายในวันออกพรรษาของทุกปี
นอกจากนั้นยังมีภูลังกาและสถานที่สวยงามบนภูหลายแห่ง เช่น เจดีย์หลวงปู่เสาร์ กันตสีโล เจดีย์หลวงปู่วัง ฐิติสาโร พระแกะสลักบนหน้าผาภูลังกา น้ำตก และสถานที่ท่องเที่ยวทางธรรมชาติอีกหลายแห่ง
ชาตรี พิริยะกิจไพบูลย์

| ชาตรี พิริยะกิจไพบูลย์ม> ป.ช., ม.ว.ม..ข้อมูลส่วนบุคคล |
| --- | --- |
เกิด: 24 สิงหาคม พ.ศ. 2490 อำเภอพิบูลมังสาหาร จังหวัดอุบลราชธานี
เสียชีวิต: 24 มกราคม พ.ศ. 2556 (64 ปี)

ชาตรี พิริยะกิจไพบูลย์ (24 สิงหาคม พ.ศ. 2490 – 24 มกราคม พ.ศ. 2556) อดีตสมาชิกสภาผู้แทนราษฎรจังหวัดอุบลราชธานี 5 สมัย
ประวัติ

ชาตรี พิริยะกิจไพบูลย์ เสียชีวิตเมื่อวันที่ 24 มกราคม พ.ศ. 2556 หลังเกิดอาการวูบหมดสติ ณ ท่าอากาศยานดอนเมือง
การทำงาน

ชาตรี ลงสมัครรับลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดอุบลราชธานี เขต 2 สังกัดพรรคกิจสังคม ร่วมกับ ผัน บุญชิต และตุ่น จินตะเวช ได้รับเลือกตั้งเป็นสมาชิกสภาผู้แทนราษฎรยกทีม แต่ในปี 2529 เขาไม่ได้รับเลือกตั้ง จนกระทั่งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 ได้รับเลือกตั้งอีกครั้งในนามพรรคกิจสังคม
ในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 เขาได้รับเลือกตั้งเป็น ส.ส.สมัยที่ 3 โดยในครั้งนี้ย้ายมาสังกัดพรรคชาติไทย และเป็น ส.ส.สมัยที่ 4 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 ต่ออมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เขาย้ายไปร่วมงานกับพรรคไทยรักไทย และได้รับเลือกตั้งเป็น ส.ส.สมัยที่ 5 แต่ในปี 2548 เขาแพ้ให้กับ ตุ่น  จินตะเวช จากพรรคมหาชน
ชาตรี ย้ายไปร่วมงานกับพรรคพลังประชาชน และลงสมัครรับเลือกตั้งในปี 2550 แต่ได้คะแนนเป็นลำดับที่ 4 ไม่ได้รับเลือกตั้ง
ชาตรี เคยดำรงตำแหน่งเลขานุการรัฐมนตรีว่าการกระทรวงศึกษาธิการ ในปี 2544
เครื่องราชอิสริยาภรณ์

พ.ศ. 2541 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2540 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
อุยสิง่าน

บัณฑิตชาวจีนในศตวรรษที่ 3
| อุยสิง่าน (หฺวาง เฉิงเยี่ยน) 黃承彥 |
| --- | --- |
ภาพวาดของอุยสิง่าน สมัยราชวงศ์ชิง
เกิด: ไม่ทราบ นครหงหู มณฑลหูเป่ย์
เสียชีวิต: ไม่ทราบ
อาชีพ: บันฑิต
คู่สมรส: พี่สาวของชัวมอและชัวฮูหยิน
บุตร: อุ๋ยซี
อุยสิง่าน หรือ ฮองเสงหงัน  มีชื่อในภาษาจีนกลางว่า หฺวาง เฉิงเยี่ยน (จีนตัวย่อ: 黄承彦; จีนตัวเต็ม: 黃承彥; พินอิน: Huáng Chéngyàn) เป็นบัณฑิตเร้นกายที่มีชีวิตในช่วงปลายยุคราชวงศ์ฮั่นตะวันออกของจีน เป็นชาวเมืองเหมี่ยนหนาน (沔南) ในมณฑลเกงจิ๋ว ปัจจุบันอยู่บริเวณเมืองหงหู มณฑลหูเป่ย์ มีชื่อเสียงจากการที่เป็นคนสบาย ๆ และมีจิตใจกว้างขวาง
ครอบครัว

อุยสิง่านแต่งงานกับลูกสาวคนโตของไช่ เฟิ่ง (蔡諷) อุยสิง่านกับภรรยามีบุตรสาวซึ่งในบันทึกทางประวัติศาสตร์ไม่ระบุชื่อ แต่เป็นที่รู้จักในชื่อสมมติว่า "หฺวาง เยฺว่อิง" ส่วนในสามก๊ก ฉบับเจ้าพระยาพระคลัง (หน) เรียกว่า "อุ๋ยซี" อุ๋ยซีแต่งงานกับจูกัดเหลียง อัครมหาเสนาบดีและผู้สำเร็จราชการแห่งจ๊กก๊กในยุคสามก๊ก ลูกสาวคนรองของไช่ เฟิ่งแต่งงานกับเล่าเปียว ข้าหลวงมณฑลเกงจิ๋วในช่วงปลายยุคราชวงศ์ฮั่นตะวันออก ไช่ เฟิ่งยังมีลูกชายชื่อชัวมอ
ในนิยายสามก๊ก

อุยสิง่านปรากฏเป็นตัวละครในนิยายอิงประวัติศาสตร์เรื่องสามก๊ก ปรากฏตัวครั้งแรกในตอนที่ 37 เมื่อเล่าปี่ กวนอู และเตียวหุยเดินทางมาเยี่ยมบ้านของจูกัดเหลียง และได้ปรากฏตัวอีกครั้งในตอนที่ 84 หลังศึกอิเหลง อุยสิง่านได้ช่วยพาลกซุนออกจากค่ายกลศิลาของจูกัดเหลียง
ดูเพิ่ม

รายชื่อบุคคลในยุคสามก๊ก
อร่าม รัตนกุล เสรีเริงฤทธิ์

| อร่าม รัตนกุล เสรีเริงฤทธิ์ |
| --- | --- |
เกิด: 24 สิงหาคม พ.ศ. 2463
เสียชีวิต: 3 กุมภาพันธ์ พ.ศ. 2525 (61 ปี)
สัญชาติ: ไทย
คู่สมรส: สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ (พ.ศ. 2487–2493)
บุตร: ทัศนาวลัย ศรสงคราม
บิดามารดา: จรูญ รัตนกุล เสรีเริงฤทธิ์ เอิบ รัตนกุล เสรีเริงฤทธิ์
พันเอก อร่าม รัตนกุล เสรีเริงฤทธิ์ (24 สิงหาคม พ.ศ. 2463 – 3 กุมภาพันธ์ พ.ศ. 2525) เป็นอดีตพระสวามีในสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ และเป็นบุตรของพลเอกจรูญ รัตนกุล เสรีเริงฤทธิ์ เจ้าหน้าที่การทหาร อดีตแม่ทัพกองทัพพายัพ ในระหว่างสงครามโลกครั้งที่สอง อดีตรัฐมนตรีช่วยว่าการกระทรวงกลาโหม รัฐมนตรีว่าการกระทรวงเศรษฐกิจ และกระทรวงพาณิชย์ ในสมัยรัฐบาลจอมพล ป. พิบูลสงคราม อธิบดีกรมรถไฟและผู้ว่าการรถไฟแห่งประเทศไทย ตามลำดับ
ประวัติ

พันเอก อร่าม รัตนกุล เสรีเริงฤทธิ์เกิดเมื่อวันที่ 24 สิงหาคม พ.ศ. 2463 เป็นบุตรของพลเอก จรูญ รัตนกุล เสรีเริงฤทธิ์ กับคุณหญิงเอิบ (สกุลเดิม โกมลวรรธนะ) มีพี่ชายร่วมบิดามารดาคือ พลตำรวจตรี อุดม รัตนกุล เสรีเริงฤทธิ์ (ต่อมาเปลี่ยนชื่อเป็นภูวลาภ)
พันเอกอร่ามสมรสกับสมเด็จพระเจ้าพี่นางเธอ เจ้าฟ้ากัลยาณิวัฒนา พระเชษฐภคินีในพระบาทสมเด็จพระมหาภูมิพลอดุลยเดชมหาราช บรมนาถบพิตร เมื่อ พ.ศ. 2487 มีธิดาคือท่านผู้หญิงทัศนาวลัย ศรสงคราม (เกิด 11 พฤศจิกายน พ.ศ. 2488 ที่สวิตเซอร์แลนด์)
พันเอกอร่ามเป็นบุคคลเดียวที่โดยเสด็จพระบาทสมเด็จพระมหาภูมิพลอดุลยเดชมหาราช บรมนาถบพิตร อยู่ในรถยนต์พระที่นั่งขณะที่เกิดอุบัติเหตุรถชนกับรถบรรทุก ที่ทะเลสาบเจนีวา สวิตเซอร์แลนด์ เมื่อวันที่ 4 ตุลาคม พ.ศ. 2491 และได้รับบาดเจ็บสาหัส
ในปี พ.ศ. 2496 ได้มีพระบรมราชโองการโปรดเกล้าฯ ให้ ร้อยเอกอร่าม รัตนกุล เสรีเริงฤทธิ์ เป็นราชองครักษ์พิเศษ รับราชการสนองพระเดชพระคุณตั้งแต่วันที่ 15 มกราคม 2496 เป็นต้นไป
เมื่อเดินทางกลับประเทศไทย พันเอกอร่ามรับราชการเป็นอาจารย์สอนหนังสือ เมื่อ พ.ศ. 2500 เป็นอาจารย์ใหญ่โรงเรียนส่งเสริมอาชีพก่อสร้าง  (ปัจจุบันคือคณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง)จนเกษียณอายุเมื่อ พ.ศ. 2523
พันเอก อร่าม รัตนกุล เสรีเริงฤทธิ์ถึงแก่อนิจกรรมเมื่อวันที่ 3 กุมภาพันธ์ พ.ศ. 2525 การนี้พระบาทสมเด็จพระมหาภูมิพลอดุลยเดชมหาราช บรมนาถบพิตร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปพระราชทานเพลิงศพ เมื่อวันที่ 16 มีนาคม พ.ศ. 2525 ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร
เครื่องราชอิสริยาภรณ์

พ.ศ. 2513 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2509 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2496 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2496 –  เหรียญรัตนาภรณ์ รัชกาลที่ 9 ชั้นที่ 2 (ภ.ป.ร.2)
ประเสริฐ มะหะหมัด

| ฮัจญีประเสริฐ มะหะหมัดป> ช., ป.ม. |
| --- | --- |
มูฮัมหมัด บิน ซอและห์

 จุฬาราชมนตรี คนที่ 16
ดำรงตำแหน่ง 8 กันยายน 2524 – 1 สิงหาคม 2540  (15 ปี 328 วัน)
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
ก่อนหน้า: ต่วน สุวรรณศาสน์
ถัดไป: สวาสดิ์ สุมาลยศักดิ์
 
ข้อมูลส่วนบุคคล
เกิด: 3 พฤษภาคม พ.ศ. 2470 จังหวัดพระนคร ประเทศสยาม
เสียชีวิต: 1 สิงหาคม พ.ศ. 2540 (70 ปี) กรุงเทพมหานคร ประเทศไทย
ที่ไว้ศพ: มัสยิดดารุ้ลมุห์ซีนีน (สุเหร่าบ้านดอน) สุขุมวิท 49 แขวงคลองตันเหนือ เขตวัฒนา กรุงเทพมหานคร
เชื้อชาติ: ไทย
ศาสนา: อิสลาม
ชื่อทางศาสนาอิสลาม: มูฮัมหมัด บิน ซอและห์

ประเสริฐ มะหะหมัด (3 พฤษภาคม พ.ศ.2470 - 1 สิงหาคม พ.ศ.2540) อดีตจุฬาราชมนตรี คนที่ 16 แห่งราชอาณาจักรไทย เป็นลูกหลานเชลยศึกที่ประเทศไทยต้อนให้มาอยู่ที่พระนครหรือกรุงเทพมหานครในปัจจุปัน เกิดเมื่อวันที่ 3 พฤษภาคม พ.ศ. 2470 สำเร็จการศึกษาทางศาสนาจากเมืองมักกะฮ์ ประเทศซาอุดีอาระเบีย เป็นอาจารย์สอนศาสนาอิสลามโรงเรียนมิฟตาฮู้ลอูลูมิดดีนียะห์ และเป็นกรรมการอิสลามประจำกรุงเทพฯ เมื่ออาจารย์ต่วน สุวรรณศาสน์ถึงแก่อนิจกรรม ได้มีการประชุมประธานกรรมการอิสลามทุกจังหวัดเพื่อเลือกจุฬาราชมนตรีคนใหม่ นายประเสริฐได้รับการเสนอชื่อและพระบาทสมเด็จพระเจ้าอยู่หัวฯ มีพระบรมราชโองการแต่งตั้งเมื่อ 8 กันยายน พ.ศ. 2524
ในยุคของท่านมีการปรับปรุงการบริหารองค์กรอิสลามหลายอย่าง และผลักดันให้มีการออกพระราชบัญญัติการบริหารองค์กรศาสนาอิสลาม พ.ศ. 2540 สำเร็จและได้สร้างศูนย์บริหารกิจการศาสนาอิสลามแห่งชาติ เฉลิมพระเกียรติ ที่เขตหนองจอก กรุงเทพมหานคร ประกอบด้วยสำนักงานจุฬาราชมนตรี สำนักงานคณะกรรมการกลางอิสลามแห่งประเทศไทย และหน่วยงานอื่น ๆ ที่เกี่ยวข้องกับการดำเนินกิจการศาสนาอิสลามอย่างเป็นการถาวรในสมัยที่ท่านเป็นจุฬาราชมนตรี ท่านถึงแก่อนิจกรรมเมื่อวันที่ 1 สิงหาคม พ.ศ. 2540 โดยศพของท่านถูกฝังที่ มัสยิดดารุ้ลมุห์ซีนีน (สุเหร่าบ้านดอน) สุขุมวิท 49 แขวงคลองตันเหนือ เขตวัฒนา กรุงเทพมหานคร
เครื่องราชอิสริยาภรณ์

เครื่องราชอิสริยาภรณ์อันเป็นที่เชิดชูยิ่งช้างเผือก ชั้นประถมาภรณ์ช้างเผือก (ป.ช.)
เครื่องราชอิสริยาภรณ์อันมีเกียรติยศยิ่งมงกุฎไทย ชั้นประถมาภรณ์มงกุฎไทย (ป.ม.)
เสรี สาระนันท์

| เสรี สาระนันท์ม> ป.ช., ม.ว.ม. |
| --- | --- |

สมาชิกสภาผู้แทนราษฎรจังหวัดสกลนคร
ดำรงตำแหน่ง 6 มกราคม พ.ศ. 2544 – 3 กรกฎาคม พ.ศ. 2554
 
ข้อมูลส่วนบุคคล
เกิด: 28 กรกฎาคม พ.ศ. 2485 (82 ปี)
พรรคการเมือง: ไทยรักไทย (2543–2550)   พลังประชาชน (2550–2551)   เพื่อไทย (2551–ปัจจุบัน)

เสรี สาระนันท์ (เกิด 28 กรกฎาคม พ.ศ. 2485) อดีตสมาชิกสภาผู้แทนราษฎรจังหวัดสกลนคร 4 สมัย สังกัดพรรคเพื่อไทย
ประวัติ

เสรี เกิดเมื่อวันที่ 28 กรกฎาคม พ.ศ. 2485 สำเร็จการศึกษาระดับปริญญาตรี สาขาประวัติศาสตร์ จากมหาวิทยาลัยศรีนครินทรวิโรฒ มีบุตรสาวเป็นนักการเมืองคือสกุณา สาระนันท์ กรรมการในคณะกรรมการประสานงานสภาผู้แทนราษฎรไทย (รัฐบาลแพทองธาร ชินวัตร) และสมาชิกสภาผู้แทนราษฎรจังหวัดสกลนคร
การทำงาน

เสรี เป็นอดีตข้าราชการครู ที่มีตำแหน่งสูงสุดเป็นหัวหน้าการประถมศึกษาอำเภอวานรนิวาส สำนักงานคณะกรรมการการประถมศึกษาแห่งชาติ (สปช.) ต่อมาเข้าสู่งานการเมืองก่อนเกษียณโดยการลงสมัครรับเลือกตั้งเป็นสมาชิกสภาผู้แทนราษฎรจังหวัดสกลนคร ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคไทยรักไทย และได้รับเลือกตั้งต่อเนื่องอีกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
ในปี 2550 เขาย้ายสังกัดพรรคพลังประชาชน และได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ภายหลังการยุบพรรคพลังประชาชนมีข่าวว่าเขาะย้ายไปสังกัดพรรคภูมิใจไทย แต่เจ้าตัวปฏิเสธ รวมทั้งยอมรับว่าได้เป็นสมาชิกสภาผู้แทนราษฎรเพราะกระแสความนิยมในตัวของทักษิณ ชินวัตรและในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ก็ลงสมัครรับเลือกตั้งในสังกัดพรรคเพื่อไทย และเป็นประธานคณะกรรมาธิการแก้ไขปัญหาหนี้สินแห่งชาติในสภาผู้แทนราษฎรไทย ชุดที่ 24
ในปี 2562 เสรี ไม่ได้ลงสมัครรับเลือกตั้ง แต่ยังมีส่วนในการสนับสนุนบุตรสาวและทำงานร่วมกับพรรคเพื่อไทย อาทิ ร่วมแถลงข่าวในการเลือกตั้งนายกองค์การบริหารส่วนจังหวัด
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2540 –  เหรียญจักรพรรดิมาลา (ร.จ.พ.)
เฉลิมชาติ การุญ

| เฉลิมชาติ การุญม> ว.ม., ป.ช..ข้อมูลส่วนบุคคล |
| --- | --- |
เกิด: 5 ธันวาคม พ.ศ. 2510 (56 ปี)
พรรคการเมือง: ไทยรักไทย (2547–2550)   พลังประชาชน (2550–2551)   ภูมิใจไทย (2551–2554)

เฉลิมชาติ การุญ (เกิด 5 ธันวาคม พ.ศ. 2510) อดีตสมาชิกสภาผู้แทนราษฎรจังหวัดสกลนคร
ประวัติ

เฉลิมชาติ เกิดเมื่อวันที่ 5 ธันวาคม พ.ศ. 2510 สำเร็จการศึกษาระดับปริญญาโท วิศวกรรมศาสตร์ จากสถาบันเทคโนโลยีพระจอมเกล้าพระนครเหนือ และ Conflicting Management จาก Royal Roads University. British Columbia., Canada
การทำงาน

ก่อนเข้ามาทำงานด้านการเมือง เฉลิมชาติ ได้ผ่านงานด้านวิศวกรรม โดยเฉพาะด้านวิศวกรรมพลังงาน และวิศวกรรมไฟฟ้า มีผลงานด้านดังกล่าวในภาคอุตสาหกรรมจนกระทั่งปี 2547 ได้รับเลือกตั้งเป็นสมาชิกสภาผู้แทนราษฎรจังหวัดสกลนคร ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 สังกัดพรรคไทยรักไทย และได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคพลังประชาชน ซึ่งต่อมาศาลรัฐธรรมนูญมีคำวินิจฉัยให้ยุบพรรค เขาจึงย้ายมาสังกัดพรรคภูมิใจไทย
เขาได้รับแต่งตั้งเป็นประธานคณะกรรมาธิการกิจการองค์กรตามรัฐธรรมนูญ รัฐวิสาหกิจ องค์การมหาชน และกองทุน ในสภาผู้แทนราษฎรไทย ชุดที่ 23 (ชุดจากการเลือกตั้ง พ.ศ. 2550) ในระหว่างการดำรงตำแหน่งสมาชิกสภาผู้แทนราษฎร เฉลิมชาติ การุญ ได้ส่งเสริมโครงการไบโอดีเซลช่วยชาติ โดยผลิตเครื่องทำน้ำมันไบโอดีเซลขนาด 400 ลิตรต่อวันและสร้างเครือข่ายพลังงานชุมชน
ในการเลือกตั้ง พ.ศ. 2554 เขาลงสมัครรับเลือกตั้งในนามพรรคภูมิใจไทย แต่ไม่ได้รับเลือกตั้ง โดยแพ้ให้กับนายนริศร ทองธิราช ผู้สมัครจากพรรคเพื่อไทย
หลังการเลือกตั้งทั่วไป พ.ศ. 2554 เฉลิมชาติ ได้หยุดบทบาททางการเมือง และเข้าทำงานในภาคอุตสาหกรรม วิศวกรรม และงานด้านวิชาการ ค้นคว้าและออกแบบ โดยปัจจุบันมีตำแหน่งผู้บริหารระดับสูง ที่ปรึกษา และกรรมการบริษัท ตลอดจนมีตำแหน่งกรรมการ กลุ่มอุตสาหกรรมไฟฟ้าอีเล็กทรอนิคและคมนาคม สภาอุตสาหกรรมแห่งประเทศไทย และกรรมการสภาองค์การนายจ้าง
เครื่องราชอิสริยาภรณ์

พ.ศ. 2553 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2552 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
สายหยุด

"Desmos" เปลี่ยนทางมาที่นี่ สำหรับซอฟต์แวร์ ดูที่ เดสมอส
| สายหยุด |
| --- | --- |


การจำแนกชั้นทางวิทยาศาสตร์
อาณาจักร:: พืช (Plantae)
หมวด:: Magnoliophyta
ชั้น:: Magnoliopsida
อันดับ:: Magnoliales
วงศ์:: Annonaceae
สกุล:: Desmos
สปีชีส์:: Desmos chinensis
ชื่อทวินาม
Desmos chinensis Lour.

สายหยุด หรือ สาวหยุด หรือ กาลัด มีชื่อวิทยาศาสตร์ว่า Desmos chinensisเป็นพืชมีดอกในวงศ์ Annonaceae เป็นไม้เลื้อยหรือไม้รอเลื้อยสูงได้ถึง 4 เมตร ดอกสีเขียวอมเหลือง คล้ายกับดอก Cananga odorata หรืออีลางอีลาง บางครั้งจึงเรียกอีลางอีลางแคระ. ดอกเมื่อแก่จัดจะกลายเป็นสีเหลือง มีกลิ่นหอมแรงโดยเฉพาะตอนเช้า พอถึงยามสายก็หมดกลิ่น
เกษม อุประ

| เกษม อุประม> ป.ช., ม.ว.ม. |
| --- | --- |

สมาชิกสภาผู้แทนราษฎรจังหวัดสกลนคร
อยู่ในวาระ
เริ่มดำรงตำแหน่ง  6 มกราคม พ.ศ. 2544
 
ข้อมูลส่วนบุคคล
เกิด: 5 เมษายน พ.ศ. 2501 (66 ปี)
พรรคการเมือง: เพื่อไทย
คู่สมรส: กาญจนา อุประ

เกษม อุประ (เกิด 5 เมษายน พ.ศ. 2501) ชื่อเล่น เษม เป็นสมาชิกสภาผู้แทนราษฎรจังหวัดสกลนคร เขต 7 สังกัดพรรคเพื่อไทย
ประวัติ

เกษม เกิดเมื่อวันที่ 5 เมษายน พ.ศ. 2501 สำเร็จการศึกษาระดับปริญญาตรี การศึกษาศาสตรบัณฑิต (กศ.บ.) สาขาศึกษาศาสตร์ จากมหาวิทยาลัยศรีนครินทรวิโรฒ มหาสารคาม (ปัจจุบันคือมหาวิทยาลัยมหาสารคาม) และระดับปริญญาโท ศิลปศาสตรมหาบัณฑิต (ศศ.ม.) สาขารัฐศาสตร์ จากมหาวิทยาลัยรามคำแหง
การทำงาน

เกษม เคยรับราชการครูก่อนจะเข้าสู่งานการเมืองโดยการลงสมัครรับเลือกตั้งสมาชิกสภาผู้แทนราษฎรจังหวัดสกลนคร ในปี พ.ศ. 2544 เขตเลือกตั้งที่ 7 สังกัดพรรคความหวังใหม่ เอาชนะอวยชัย สุขรัตน์ และวัชรินทร์ ศรีถาพร ไปได้ เป็น สส.สมัยแรก
ในปี 2548 เขาได้รับเลือกตั้งอีกครั้ง ในนามพรรคไทยรักไทย และได้รับเลือกตั้งต่อเนื่องทุกครั้ง ในปี พ.ศ. 2554, พ.ศ. 2562, พ.ศ. 2566
เขาเคยได้รับแต่งตั้งเป็นเลขานุการคณะกรรมาธิการการแรงงาน และรองประธานคณะกรรมาธิการการแรงงาน
ปัจจุบันดำรงตำแหน่ง กรรมาธิการและที่ปรึกษาคณะกรรมาธิการการกระจายอำนาจการปกครองส่วนท้องถิ่น และการบริหารราชการรูปแบบพิเศษ สภาผู้แทนราษฎร ชุดที่ 26
เครื่องราชอิสริยาภรณ์

พ.ศ. ไม่ปรากฏ –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. ไม่ปรากฏ –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
ปวริศร์ มงคลพิสิฐ

| ปวริศร์ มงคลพิสิฐ |
| --- | --- |

สารนิเทศภูมิหลัง
เกิด: 8 มิถุนายน พ.ศ. 2518 (49 ปี) ปวริศร์ มงคลพิสิฐ
อาชีพ: นักแสดง, นักร้อง, พิธีกร
ปีที่แสดง: 2544-ปัจจุบัน
สุพรรณหงส์: นักแสดงนำชายยอดเยี่ยม พ.ศ. 2544 - Bangkok Dangerous
ชมรมวิจารณ์บันเทิง: นักแสดงนำชายยอดเยี่ยม พ.ศ. 2543 - Bangkok Dangerous
ปวริศร์ มงคลพิสิฐ (ชื่อเล่น แบงค์, เกิด 8 มิถุนายน 2518) เป็นนักแสดงและนักร้องชาวไทย
ประวัติ

สำเร็จการศึกษาจากโรงเรียนโยธินบูรณะ และระดับปริญญาตรีจากคณะนิเทศศาสตร์ สาขาวิทยุโทรทัศน์ มหาวิทยาลัยหอการค้าไทย  เริ่มเข้าวงการด้วยการเป็นนักร้อง นักแสดงโดยรับบททั้งพระเอกและพระรอง มีผลงานเพลงโดยมีอัลบั้มเดี่ยว ชื่อ ไม่ซ้ำใคร ต่อมาในปี 2552 ได้ออกอัลบั้มอีกครั้ง ชื่อ Flow ร่วมกับกลุ่ม Four 4   ซึ่งร้องร่วมกับ กอล์ฟ อัครา อมาตยกุล, แหนม รณเดช วงศาโรจน์ และ นิก รณวีร์ เสรีรัตน์ โดยร้องเพลงเดี่ยวในอัลบั้ม ชื่อเพลง รักง่ายหน่ายเร็ว
ปัจจุบันเป็นพิธีกรรายการสารคดี เมืองไทยเมืองยิ้ม จนได้รางวัลผู้ทำคุณประโยชน์ด้านนันทนาการจากกรมพลศึกษา เมื่อวันที่ 28 สิงหาคม พ.ศ. 2554  ล่าสุดในปี พ.ศ. 2556 ได้กลับมาร้องเและแสดงภาพยนตร์ประกอบเพลงลูกทุ่งร่วมกับศิลปินหลายคนของสหภาพดนตรี เรื่อง ชีวิตภาคค่ำ คู่กับ พิมพ์พรรณ ชลายนคุปต์ และได้ร้องเพลงเดี่ยวคือ เพลง ย้อมใจ
ผลงาน > ภาพยนตร์

ส้ม แบงค์ มือใหม่หัดขาย (2544)
BANGKOK DANGEROUS (2548)
พัทยาพาราไดซ์
ก็เคยสัญญา (2548)
เอเธเฟ่น คิง
ปาย อิน เลิฟ (2552)
ตี๋ใหญ่ (2554)
ภาพยนตร์ประกอบเพลง ชีวิตภาคค่ำ (2556) รับบท ยศ
ยังบาว (2556) รับบท เขียว คาราบาว
Operation Mekong (2559)
คิดถึงทุกคืน (2560) พงศ์
ผีทวงคืน (2560) รับบท สอน
HEROES RETURNS (2565)
ผลงาน > ละคร

2544 ทะเล จำปี ดนตรี ทราย (ช่อง ITV)
2544 วังวารี (ช่อง 3)
2545 มนต์รักส้มตำ (ช่อง 5)
2546 พยัคฆ์ร้าย 6 แผ่นดิน (ช่อง 3) รับบท โจเหว่ย
2547 ศิลปินเถื่อน (ช่อง 7) คู่กับ อรวรรษา ฐานวิเศษ
2547 ลูกหนี้ทีเด็ด (ช่อง 7) คู่กับ อรวรรษา ฐานวิเศษ
2548 สาวใช้คนใหม่ (ช่อง 7)
2553 7 ประจัญบาน (ช่อง 3)
2555 แม่แตงร่มใบ (ช่อง 3)
2558 ซิ่งรักทะลุมิติ (ช่อง ทรูโฟร์ยู)
2558 The Angels นางฟ้าล่าผี ปี 1 รับบท วายุ (ช่อง โมโน 29)
2559 The Angels นางฟ้าล่าผี ปี 2 รับบท วายุ (ช่อง โมโน 29)
2560 ตำนานสมเด็จพระนเรศวรมหาราช เดอะซีรีส์ ภาคองค์ประกันหงสา (ช่อง โมโน 29)
2560 เพชฌฆาตตาเพชร ตอนที่ 1-2 ดวงตาเพชร, 15-16 หักเหรี่ยมเพชร (ช่องโมโน 29)
2561 นายร้อยสอยดาว เวอร์ชัน สอยดาวมาร้อยบ่า (ช่อง 5)
2561 ตำนานสมเด็จพระนเรศวรมหาราช เดอะซีรีส์ ภาคประกาศอิสรภาพ (2561)
2562 The Angels นางฟ้าล่าผี ปี 3 (MONOMAX (โมโนแมกซ์) ทาง ONLINE)
2562 ตำนานสมเด็จพระนเรศวรมหาราช เดอะซีรีส์ ภาคศึกบ้านสระเกศ (2562)
ผลงาน > ละครซีรีส์

2554 บันทึกกรรม ตอน ล้างกรรม (ช่อง 3)
2554 บันทึกกรรม ตอน รอยด่างในดินดำ (ช่อง 3) รับบท นพ
2564 Bangkok Breaking มหานครเมือง(ห)ลวง (Netflix) รับบท สมศักดิ์
ผลงาน > อัลบั้มเพลง

2549 Flow (ในฐานะกลุ่ม Four 4)
2550 ไม่ซ้ำใคร (อัลบั้มเดี่ยว)
2556 ชีวิตภาคค่ำ (ในฐานะกลุ่มศิลปิน ชีวิตภาคค่ำ)
ผลงาน > มิวสิควีดีโอ

เพลง จำใจ ของ สไมล์ บัฟฟาโล
เพลง ขาดใจ อัลบั้ม Beautiful Dream (เอิร์น จิรวรรณ เตชะหรูวิจิตร)
เพลง ฉันมาทำอะไร (เบิร์ด ธงไชย แมคอินไตย์)
เพลง จูบลา (zeal)
เพลง ฟ้าสาป (โซคูล)
ผลงาน > พิธีกร

รายการ เมืองไทยเมืองยิ้ม
รายการ The Blogger Trips (เดอะ บล็อกเกอร์ ทริปส์) ทุกวันเสาร์ เวลา 09.55 - 10.20 ทางช่อง 5
ผลงาน > ซิตคอม

ระเบิดเถิดเทิง ช่อง 5 (รับเชิญ)
ผลงาน > รางวัล

2543รางวัลชมรมวิจารณ์บันเทิง นักแสดงนำชายยอดเยี่ยม จากเรื่อง Bangkok Dangerous
2544รางวัลภาพยนตร์แห่งชาติ สุพรรณหงส์ ครั้งที่ 11 นักแสดงนำชายยอดเยี่ยม จากเรื่อง Bangkok Dangerous
2554 รางวัลผู้ทำคุณประโยชน์ด้านนันทนาการ ในฐานะพิธีกรรายการ เมืองไทยเมืองยิ้ม
ตุ่น จินตะเวช

| ตุ่น จินตะเวชม> ป.ช., ม.ว.ม. |
| --- | --- |

ข้อมูลส่วนบุคคล
เกิด: 29 สิงหาคม พ.ศ. 2488 อำเภอเดชอุดม จังหวัดอุบลราชธานี
เสียชีวิต: 28 เมษายน พ.ศ. 2558 (69 ปี) โรงพยาบาลสรรพสิทธิประสงค์ จังหวัดอุบลราชธานี
พรรคการเมือง: มหาชน (2546–2549) ชาติไทย (2549–2551) ชาติไทยพัฒนา (2551–2558)
คู่สมรส: อรนุช จินตะเวช

ตุ่น จินตะเวช (29 สิงหาคม พ.ศ. 2488 – 28 เมษายน พ.ศ. 2558) อดีตสมาชิกสภาผู้แทนราษฎรจังหวัดอุบลราชธานี 8 สมัย สังกัดพรรคชาติไทยพัฒนา เป็นพี่ชายปัญญา จินตะเวช อดีตสมาชิกสภาผู้แทนราษฎรจังหวัดอุบลราชธานี สังกัดพรรคเพื่อไทย
ประวัติ

ตุ่น จินตะเวช เกิดเมื่อวันที่ 29 สิงหาคม พ.ศ. 2488 สำเร็จการศึกษาระดับปริญญาตรี สาขาเกษตรศาสตร์ จาก Gregorio Araneta University ประเทศฟิลิปปินส์ ตุ่น สมรสกับนางอรนุช จินตะเวช รองนายกองค์หารบริหารส่วนจังหวัดอุบลราชธานี มีบุตร 4 คน คือ
นายทนงศักดิ์ จินตะเวช
นายอัครพล จินตะเวช อดีตผู้สมัคร ส.ส. อุบลราชธานี สังกัดพรรคชาติไทยพัฒนา
นายนันท์นภัส จินตะเวช
นางสาวตวงทิพย์ จินตะเวช  ส.ส. อุบลราชธานี เขต11 สังกัดพรรคภูมิใจไทย
การทำงาน

ตุ่น จินตะเวช เป็นอดีตผู้ใหญ่บ้านและกำนันในอำเภอเดชอุดม ต่อมาได้รับเลือกตั้งเป็นสมาชิกสภาผู้แทนราษฎรจังหวัดอุบลราชธานีตั้งแต่ปี พ.ศ. 2526 สังกัดพรรคกิจสังคม และได้รับเลือกตั้งเรื่อยมาในสังกัดพรรคการเมืองอื่น อาทิ พรรคปวงชนชาวไทย พรรคความหวังใหม่ ตามลำดับ ต่อมาในการเลือกตั้ง พ.ศ. 2548 ได้ย้ายมาสังกัดพรรคมหาชน และเป็นหนึ่งในสอง ส.ส.ของพรรคมหาชน ที่ได้รับเลือกตั้งเป็น ส.ส. และในการเลือกตั้ง พ.ศ. 2550 ได้ลงสมัครในสังกัดพรรคชาติไทย และในการเลือกตั้ง พ.ศ. 2554 ได้ลงสมัครในนามพรรคชาติไทยพัฒนา และเป็น ส.ส.เพียงคนเดียวของพรรคที่ชนะการเลือกตั้งเป็น ส.ส.ในพื้นที่ภาคอีสาน
ถึงแก่อนิจกรรม

ตุ่น จินตะเวช เสียชีวิตด้วยโรคหัวใจวายเฉียบพลัน เมื่อวันที่ 28 เมษายน พ.ศ. 2558 สิริอายุรวม 69 ปี  มีพิธีพระราชทานเพลิงศพเมื่อวันที่ 4 พฤษภาคม พ.ศ. 2558 ณ วัดเมืองเดช อำเภอเดชอุดม จังหวัดอุบลราชธานี
เครื่องราชอิสริยาภรณ์

พ.ศ. 2548 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2543 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พระพุทธรูปศิลาขาว

| พระพุทธรูปศิลาขาว |
| --- | --- |

ชื่อเต็ม: พระพุทธรูปศิลาขาว
ชื่อสามัญ: พระพุทธรูปศิลาขาว
ประเภท: พระพุทธรูป
ศิลปะ: ปางแสดงปฐมเทศนา
ความกว้าง: 148 นิ้ว
วัสดุ: ศิลาขาว
สถานที่ประดิษฐาน: พระอุโบสถ วัดพระปฐมเจดีย์ราชวรมหาวิหาร
ความสำคัญ: เคยประดิษฐานอยู่ที่วัดทุ่งพระเมรุ
 ส่วนหนึ่งของสารานุกรมพระพุทธศาสนา
พระพุทธรูปศิลาขาว เป็นพระพุทธรูปปางปฐมเทศนาศิลปะทวารวดี 4 องค์ที่มีความสำคัญของไทย ปัจจุบันประดิษฐานอยู่ที่วัดพระปฐมเจดีย์ราชวรมหาวิหาร 2 องค์
ประวัติ

-
พระพุทธรูปศิลาขาว เป็นพระพุทธรูปโบราณกว่าพันปี พระพุทธรูปองค์นี้เดิมอยู่ในสถูปเจดีย์วัดทุ่งพระเมรุ ในสมัยรัชกาลที่ 4 ชาวบ้านได้ทำการขนอิฐจากวัดทุ่งพระเมรุซึ่งเป็นวัดร้าง แล้วนำมาบูรณะพระเจดีย์ปฐมเจดีย์ ในขณะที่กำลังขนย้ายได้พบจอมปลวกขนาดใหญ่ และเป็นที่น่าอัศจรรย์เมื่อมีพระเกตุมาลาของพระพุทธรูปโผล่พ้นยอดขึ้นมา เมื่อชาวบ้านเห็นเช่นนั้นจึงทำการทำลายจอมปลวก เมื่อช่วยกันทำลายจอมปลวกออกก็พบกับพระพุทธรูปศิลาองค์นี้ พระพุทธรูปศิลาองค์ที่พบอยู่ในจอมปลวกนี้เป็นองค์ที่สมบูรณ์ที่สุดในกระบวน 4 องค์ และเป็นพระพุทธรูปศิลาขาวที่อายุกว่าหนึ่งพันปี ชุดนี้สร้างไว้ให้ถอดได้เป็นส่วนๆ เมื่อมีความจำเป็นต้องเคลื่อนย้ายก็สามารถถอดออกให้เคลื่อนย้ายจากสถานที่พบมายังวัดพระปฐมเจดีย์
ลักษณะของพระพุทธรูป

พระพุทธรูปศิลาขาวเป็นพระพุทธรูปทำจากศิลาสีขาวศิลปะแบบทวารวดีปางแสดงปฐมเทศนาประทับนั่งบนบัลลังก์ห้อยพระบาททั้งสอง (ปรลัมพปาทาสนะ) ลงบนฐานทำอ้ลีบบัวบานรองรับ คือวางฝ่าพระบาทบนดอกบัวเรียกว่า “ภัทรอาสน์” หรือ “ภัทราสนะ”พระหัตถ์ซ้ายของพระพุทธรูปวางหงายอยู่เหนือพระเพลา (ขา, ตัก) ซ้ายส่วนพระหัตถ์ขวายกอยู่ในระดับพระอุระ (หน้าอก) หันฝ่าพระหัตถ์ออกปลายพระอังคุฐ (นิ้วหัวแม่มือ) กับพระดัชนี (นิ้วชี้) จีบงอโค้งจรดกันเป็นวงกลม ส่วนอีกสามนิ้วของพระหัตถ์ขวากางออก สูงประมาณ 148 นิ้ว วัสดุทำมาจากศิลาขาว
ปัจจุบัน

ปัจจุบันพระพุทธรูปองค์ทั้ง 4 องค์ประดิษฐานอยู่ที่ต่าง ๆ ดังนี้
"หลวงพ่อประทานพร" ที่พระอุโบสถวัดพระปฐมเจดีย์ราชวรมหาวิหาร
"พระพุทธนรเชษฐ์ เศวตอัศมมัยมุนี ศรีทวารวดีปูชนียบพิตร" ที่ลานด้านทิศใต้ขององค์พระปฐมเจดีย์
ที่พิพิธภัณฑ์สถานแห่งชาติ พระนคร
ที่พิพิธภัณฑ์สถานแห่งชาติ เจ้าสามพระยา
พระพุทธรูปศิลาขาว ในที่ต่างๆ

"หลวงพ่อประทานพร" พระพุทธรูปศิลาขาว ในพระอุโบสถวัดพระปฐมเจดีย์ราชวรมหาวิหาร
"พระพุทธนรเชษฐ์ เศวตอัศมมัยมุนี ศรีทวารวดีปูชนียบพิตร" ที่ลานด้านทิศใต้ขององค์พระปฐมเจดีย์
พระพุทธรูปศิลาขาว ในพิพิธภัณฑ์สถานแห่งชาติพระนคร
ผีเสื้อและดอกไม้

สำหรับนวนิยายโดยนิพพานฯ ดูที่ ผีเสื้อและดอกไม้ (นวนิยาย)
สำหรับละครโทรทัศน์ทางทีวีไทย ดูที่ ผีเสื้อและดอกไม้ (ละครโทรทัศน์)
| ผีเสื้อและดอกไม้ |
| --- | --- |
ใบปิดภาพยนตร์
กำกับ: ยุทธนา มุกดาสนิท
เขียนบท: รัศมี เผ่าเหลืองทอง
สร้างจาก: นวนิยาย โดย นิพพานฯ
อำนวยการสร้าง: เจริญ เอี่ยมพึ่งพร
นักแสดงนำ: สุริยา เยาวสังข์   วาสนา พลเยี่ยม   โรม อิศรา   สุเชาว์ พงษ์วิไล   ดวงใจ หทัยกาญจน์   ปุยฝ้าย ไทหิรัญ
กำกับภาพ: ปัญญา นิ่มเจริญพงศ์
ตัดต่อ: หม่อมหลวงวราภา เกษมศรี
ดนตรีประกอบ:  บัตเตอร์ฟลาย
บริษัทผู้สร้าง: ไฟว์สตาร์โปรดักชั่น 
ผู้จัดจำหน่าย: ไฟว์สตาร์โปรดักชั่น
วันฉาย: 23 ตุลาคม พ.ศ. 2528
ความยาว: 108 นาที
ประเทศ:  ไทย
ภาษา: ไทย
ข้อมูลจาก IMDb
ข้อมูลจากฐานข้อมูลภาพยนตร์ไทย
ข้อมูลจากสยามโซน
ผีเสื้อและดอกไม้ เป็นภาพยนตร์ไทยที่ออกฉายเมื่อปี พ.ศ. 2528 ถ่ายทำด้วยระบบฟิล์ม 35 มม. สโคป บันทึกเสียงจริงซาวด์ออนฟิล์ม ผลิตและจัดจำหน่ายโดยไฟว์สตาร์โปรดักชั่น ผลงานการกำกับโดยยุทธนา มุกดาสนิท ศิลปินแห่งชาติ สร้างจากบทประพันธ์ชื่อเดียวกันของนิพพานฯ (มกุฏ อรฤดี) ซึ่งเป็นหนังสือดีที่เด็กและเยาวชนไทยควรอ่าน 1 ใน 100 เล่ม และได้รางวัลจากการประกวดหนังสือแห่งชาติ พ.ศ. 2521 ภาพยนตร์เรื่องผีเสื้อและดอกไม้ออกฉายในวันที่ 23 ตุลาคม พ.ศ. 2528
ภาพยนตร์ได้รางวัลตุ๊กตาทองถึง 7 ตัว เมื่อ พ.ศ. 2528 และได้รางวัลภาพยนตร์นานาชาติยอดเยี่ยมจากฮาวาย และจัดรวมอยู่ในโครงการ 1 ใน 100 หนังไทยที่คนไทยควรดู รวมถึงนำไปทำเป็นละครโทรทัศน์ทางสถานีไทยพีบีเอสด้วย